ફિલ્મ મેકર્સ અવારનવાર પોળ વિસ્તારના સુંદર લોકેશન્સ ફિલ્મ પર દર્શાવે છે. ફિલ્મ મેકર્સનું માનવું છે કે આ લોકેશન્સ સ્ક્રીન પર ખૂબ જ સુંદર લાગે છે. દેવાંગ પટેલ જેવા ગાયકોએ તેમના સોન્ગ્સ શૂટ કરવા માટે આ સુંદર લોકેશન્સનો ઉપયોગ કર્યો છે. ફિલ્મ મેકર તપન વ્યાસ જણાવે છે, “લોકેશનની વાત આવે ત્યારે પોળના ઘર જેવી બીજી કોઈ જગ્યા નથી. શહેરનો આ વિસ્તાર ખૂબ જ યુનિક છે અને મોટી સ્ક્રીન પર તેની જે ફીલ આવે છે તેની તો વાત જ કંઈ અલગ છે. તમને બીજે ક્યાં આવુ લોકેશન મળશે! વર્ષોની તડકી છાંયડી ખમી ચૂકેલા ઘર, 100 વર્ષથી જૂનું લાકડાનું બાંધકામ, સાંકડી શેરીઓ, એક સાથે ઘણા બધા ઘર, નાની ટેરેસ, વરંડા, વરંડામાં ઝૂલતો હીંચકો, આ બધુ ખૂબ જ યુનિક છે. મોટી સ્ક્રીન પર આ જોવાની ખૂબ જ મજા આવે છે.”